**Miniguide for inddragelse af barnet/den unge og forældrene i forbindelse med handleplaner.**

# **Formål:**

* Hvad er gode mål for en indsats, og hvordan får vi inddraget borgeren?
* Hvorfor laver vi handleplaner? Det er et lovkrav.

Fordi vi vil:

* Øge inddragelse af barnet/den unge og familiens og styrke deres selvbestemmelse.
* Sikre at barnet/den unge og familien får en kvalificeret og brugbar indsats.
* Sikre, at indsatsen er individuelt tilpasset barnet/den unge og familiens ønsker og behov.
* Styrke den helhedsorienterede indsats, så sagsbehandlere og andre aktører bedre kan koordinere og samarbejde om det enkelte barn/ung og familie.
* Tydeliggøre indsatsen for den enkelte.

# **Hvordan gør vi:**

* Anvender handleplaner som en fælles plan mellem barnet/ung familie og kommunen samt bruger handleplanen som en integreret del af det løbende samarbejde med barnet/ung og familie.

# **Ved forberedelse af handleplansmødet:**

* Er det de rette mennesker jeg har inviteret til handleplansmødet? Er der eksempelvis sket ændringer i barnets skoleforløb/ behandling, som har betydning for hvem der skal deltage?
* Er der oplysninger jeg skal indhente forinden mødet med henblik på at kunne følge op på eksempelvis målene fra sidste opfølgning?
* Hvordan tilrettelægges børnesamtalen bedst muligt ud fra barnets forudsætninger? Hvordan kan barnets udvikling og adfærd observeres i fald barnets forudsætninger for samtale ikke er til stede?
* Hvilke forudsætninger har barnet/ung og familie for at indgå i udarbejdelse af handleplanen?
  + (Kognition, psykisk tilstand, kommunikation og sociale forudsætninger).
* Hvordan tilgodeses barnet/den unge eller familiens forudsætninger for dette?
  + (Visuel kommunikation (brug af tavle, kort, billeder, de 3 huse osv.), tolk, fysiske sted for dialogen, mødets længde, antal deltagere herunder bisiddere og lignende osv.).

# **Ved selve udfærdigelsen af handleplanen:**

Handleplanen udarbejdes af sagsbehandler og er en fælles plan mellem barn, ung, familie og kommunen.

* Hvad er det overordnet formål med indsatsen? Formålet tager afsæt i den faglige vurdering og beskriver det overordnede mål for indsatsen. Formålet fungerer som et samlet pejlemærke i indsatsen for barnet/den unge og familien – også når den omfatter flere og forskellige typer af indsatser.
* Hvilke konkrete resultater skal opnås for at formålet med indsatsen kan realiseres?
* Vi er løsningsorienteret i vores tilgang til dialog omkring målene i handleplanen.
* Vi spørger til ressourcer hos familie og i netværket og hvad vi gerne vil se ske af forandringer og hvordan målene nås. (– både barnet, ung og familie og sagsbehandler.)
* Vi spørger til ønsker og drømme for fremtiden.
* Vi bruger forståeligt sprog i handleplanen som giver mening ud fra barnet/den unges og familiens forudsætninger:

**S** Er målene specifikke i forhold til den problemstilling der ligger forud?

*Refleksionsspørgsmål: Har du overvejet hvilken udvikling barnet/den unge eller familien skal gennemgå før målet er opnået?*

**M** Er målene målbare? Kan vi se målene for os?

*Refleksionsspørgsmål: Har du overvejet hvordan man i praksis kan indsamle viden om opnåelse af den forventede udvikling?*

**A** Er målene accepteret af barnet/den unge og familien? Hvordan gengives Børnesamtalen?

*Refleksionsspørgsmål: Har du inddraget i barnet/den unge og familien i målsætningsarbejdet og er der enighed om at det er et vigtigt og relevant mål?*

**R** Er målene realistiske for problemstillingen? Differentiere mellem kortsigtede og langsigtede mål.

*Refleksionsspørgsmål: Har du taget barnet/den unge og familiens udviklingshistorik med i målsætningsarbejdet med henblik på at kunne fastsætte om et givent mål er realistisk at nå og har du inddraget fagpersoner i målarbejdet i forhold til udviklingshistorien og de ressourcer der er til rådighed i indsatsen?*

**T** Er målene tidsbestemte? Kan målene nås inden for den angivne periode?

*Refleksionsspørgsmål: Har du overvejet en tidsramme/periode for arbejdet med målet- hvor lang tid skal der arbejdes med målet før man kan forvente at se resultatet af indsatsen?*